മഴക്കെടുതിയില് 42 മരണം: തുറന്നത് 304 ദുരിതാശ്വാസ ക്യാമ്ബുകള്, മരണപ്പെട്ടവരുടെ ആശ്രിതര്ക്കുള്ള ധനസഹായം പെട്ടെന്ന് കൈമാറും തിരുവനന്തപുരം: സംസ്ഥാനത്ത് മഴക്കെടുതിയില് 42 മരണം സ്ഥിരീകരിച്ചതായി മുഖ്യമന്ത്രി പിണറായി വിജയന് വാര്ത്താ സമ്മേളനത്തില് അറിയിച്ചു. ദുരന്തബാധിതര്ക്ക് സാധ്യമായ എല്ലാ സഹായവും ചെയ്യുമെന്നും മുഖ്യമന്ത്രി വ്യക്തമാക്കി. പലരും സംസ്ഥാനത്തിന് സഹായ വാഗ്ദാനവുമായി രംഗത്തെത്തിയിട്ടുണ്ട്. മഴക്കെടുതി കേരളത്തെ സാരമായി ബാധിച്ചു. വീടുകളും റോഡുകളും പാലങ്ങളും തകര്ന്നു. പാലങ്ങളുടെയും റോഡുകളുടെയും അറ്റക്കുറ്റപ്പണി വേഗം പൂര്ത്തിയാക്കും. നദികളിലെ ചെളിനീക്കാന് ജില്ലാ ഭരണകൂടങ്ങള്ക്ക് നിര്ദേശം നല്കിയിട്ടുണ്ട്. എന്നാല് മഴ ഇനിയും ശക്തമാകുകയാണ്. കാലാവസ്ഥാ നിരീക്ഷണകേന്ദ്രത്തിന്റെ അറിയിപ്പു പ്രകാരം സംസ്ഥാനത്ത് ഈ മാസം 24 വരേ ഇടിയോടുകൂടിയ ശക്തമായ മഴയുണ്ടാകും. തെക്കന് തമിഴ്നാട് തീരത്ത് ചക്രവാതചുഴി രൂപപ്പെട്ടിട്ടുണ്ട്. അതുകൊണ്ടുതന്നെ ശക്തമായമഴക്ക് സാധ്യതയുണ്ട്. പത്തനംതിട്ട, കോട്ടയം, ഇടുക്കി ജില്ലകളില് നാളെ ഓറഞ്ച് അലര്ട്ടാണ്. സംസ്ഥാനത്ത് 304 ദുരിതാശ്വാസ ക്യാമ്ബുകള് തുറന്നിട്ടുണ്ട്. 3809 കുടുംബങ്ങളാണ് ഇവിടെങ്ങളില് കഴിയുന്നത്. ക്യാമ്ബുകളില് കൊവിഡ് പകരാതിരിക്കാന് പ്രത്യേകം ശ്രദ്ധിക്കണം. പുറത്തുനിന്നുള്ളവരുടെ സമ്ബര്ക്കം ഒഴിവാക്കണം. ആരോഗ്യ പ്രവര്ത്തകരുടെ സേവനം ഉറപ്പാക്കും. മുഖ്യമന്ത്രി വാര്ത്താ സമ്മേളത്തില് വ്യക്തമാക്കി. മഴക്കെടുതിയില് മരണപ്പെട്ടവരുടെ ആശ്രിതര്ക്കുള്ള ധനസഹായം എത്രയും പെട്ടെന്ന് കൈമാറാന് വകുപ്പുകള്ക്ക് നിര്ദേശം നല്കിയിട്ടുണ്ട്. തകര്ന്ന വീടുകള്, റോഡുകള്, പാലങ്ങള് ഇവയുടെയെല്ലാം കണക്കെടുപ്പ് എത്രയും പെട്ടെന്ന് പൂര്ത്തിയാക്കാന് നിര്ദേശം നല്കി. ദുരിത ബാധിതര്ക്ക് ഉചിതമായ നഷ്ടപരിഹാരം ഉറപ്പാക്കുമെന്നും മുഖ്യമന്ത്രി വാര്ത്താസമ്മേളനത്തില് അറിയിച്ചു. സംസ്ഥാനത്ത് ഒക്ടോബര് 12 മുതല് 20 വരെ 42 മരണങ്ങള് വിവിധ ദുരന്തങ്ങളില് സംഭവിച്ചു. ഉരുള്പൊട്ടലില് 19 പേരുടെ കോട്ടയം12, ഇടുക്കി7 മൃതദേഹങ്ങള് കണ്ടെത്തി. ആറ് പേരെ കാണാതായി. നിലവില് 304 ദുരിതാശ്വാസ ക്യാമ്ബുകള് തുറന്നിട്ടുണ്ട്. 3851 കുടുംബങ്ങളാണ് ക്യാമ്ബുകളില് കഴിയുന്നത്. കേന്ദ്രകാലാവസ്ഥാ വകുപ്പിന്റെ പ്രവചന പ്രകാരം നാളെ പത്തനംതിട്ട, കോട്ടയം, ഇടുക്കി ജില്ലകളില് ഓറഞ്ച് അലര്ട്ട് പ്രഖ്യാപിച്ചിട്ടുണ്ട്. അലര്ട്ട് പ്രഖ്യാപിച്ചിട്ടില്ലെങ്കിലും മലയോര മേഖലകളില് താമസിക്കുന്നവരും ദുരന്തബാധിത പ്രദേശങ്ങളില് കഴിയുന്നവരും ജാഗ്രത പുലര്ത്തണം. ദുരിതാശ്വാസ ക്യാമ്ബുകളില് കോവിഡ് ജാഗ്രത പാലിക്കണമെന്നും മുഖ്യമന്ത്രി അറിയിച്ചു. ക്യാമ്ബുകളില് ആന്റിജന് പരിശോധന നടത്തും. എല്ലാവരും മാസ്ക് ധരിക്കണം. ഭക്ഷണം കഴിക്കുന്നത് അകന്ന് ഇരുന്ന് വേണം. ആരോഗ്യ പ്രവര്ത്തകരുടെ സേവനം ഉറപ്പാക്കും. വെള്ളം കയറിയ വീടുകള് വൃത്തിയാക്കുന്നതിനായി ജനമൈത്രി പൊലിസിന്റെയും സ്റ്റുഡന്റ് പൊലിസിന്റെയും സേവനം ഉപയോഗപ്പെടുത്തും. വിവിധ പ്രദേശങ്ങളിലായി 7800 ഓളം സന്നദ്ധ പ്രവര്ത്തകര് രംഗത്തുണ്ടെന്നാണ് വിവരം. ഇത് ഇനിയും വര്ധിപ്പിക്കണം. ദുരന്ത ബാധിത പ്രദേശങ്ങളില് പൊതുജനങ്ങളുടെ അനാവശ്യ സന്ദര്ശനം ഒഴിവാക്കണം. ഇക്കാര്യത്തില് പൊലീസ് ശ്രദ്ധിക്കണമെന്നും മുഖ്യമന്ത്രി പറഞ്ഞു.